Etter 2000 har Irland hatt en lignende utvikling som nabolandet Storbritannia. Bare tre ganger har Irland endt på topp ti: 2000, 2006 og 2011. I likhet med Norge var Irland heller ikke kvalifisert i 2002, og bare fire av elleve ganger har Irland klart å kvalifisere seg til finalen. Landets første sisteplass kom i 2007, og en ny sisteplass kom i 2013. I årene 2014–2017 klarte ikke Irland å kvalifisere seg til finalen, før Ryan O'Shaughnessy nådde en 16. plass med «Together» i 2018. Landet ble deretter slått ut i semifinalen igjen i 2019 og 2021, og begge gangene kom Irland helt sist i sin semifinale.